
Ministru kabineta rīkojums Nr. 721
Rīgā 2023. gada 31. oktobrī (prot. Nr. 54 21. §)
Par finanšu līdzekļu piešķiršanu no valsts budžeta programmas ''Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai finansējumu, kas nepārsniedz 2 718 839 euro, pārskaitīšanai biedrībai ''Latvijas Basketbola savienība'', no tiem:
· 1.1. 20 753 euro 2024. gada Parīzes olimpisko spēļu kvalifikācijas grupu turnīra organizēšanas pieteikuma iesniegšanai;
· 1.2. 2 386 733 euro 2024. gada Parīzes olimpisko spēļu kvalifikācijas grupu turnīra organizēšanas licences iegādei;
· 1.3. 311 353 euro 2024. gada Parīzes olimpisko spēļu kvalifikācijas grupu turnīra organizēšanas depozīta apmaksai.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto apropriācijas pārdali atbilstoši faktiski nepieciešamajam finansējuma apmēram.

